သၟတ်ကဵုဂဥုဲၜူမာဲ

သၟတ်ကဵုဂဥုဲၜူမာဲ

ရံင်ကဵုအခိင်ကာလလၟုဟ်ဂှ်၊ ဇၟာပ်ကွာန်မန်ဇၟာပ်ဌာန်ဒေသမန်၊ ဂဥုဲၜူမာဲဂွံလဝ်ဒၞာဲဖန်လဝ်ဂၠံင်တရဴကၠေင်က္ဍဟ်သၟတ်အနာဂတ်တ္ၚဲဏံဂှ်၊ ဂွံဆဵုညာတ်မံင်ဂတဂတမတ်ရ၊ ဂဥုဲၜူမာဲဏံဂွံအိုတ်အာဂှ်၊ ဖေက်ဒှ်ဟွံမာန်ရ၊
မုဟိုတ်ဂွံဟီုအရေဝ်သာ်ဏံရော၊ နူတမ်တေံမၞိဟ်သွံဂဥုဲဝိဝိင်ၜူမာဲဏံဂှ်ကၠုင်နူသၟိင်အယုတ်တအ်ရ၊ နူသၟိင်အယုတ်မွဲအဆက်၊ ဍေံသွံကဵုကောန်သၟတ်တအ်မွဲအဆက်ပၠန်၊ ဍေံဖန်ဗီုကောန်ဂကူမန်ပိုဲဂွံကၠက်ဂှ်၊
ဍေံကမၠက်ကဵုဝိဝိင်စိဏံရ၊ ဠဂှ်မှသၟတ်တအ်စောဲရပ်စပ်အာဝိဝိင်ဂဥုဲၜူမာဲဏံတုဲ၊ လ္ပာ်ပရေင်ဂကူလေဝ်မုဟွံတီ၊ လ္ပာ်ပရေင်ဍုင်ကွာန်လေဝ်မုဟွံကၠိုဟ်ရ၊ တီဆဝိဝိင်ဂၠုဓီုမွဲဟေင်ရ၊ ဍေံဗလးကဵုသွံဂဥုဲဏံတုဲ၊ ဒှ်သြန်ညိညဇြိုင်သာဂှ်ဍေံဗက်ရပ်ပၠန်၊ မွဲအဆက်ပၠန်ဂှ်မၞိဟ်က္ဍိုပ်ဂှ်ထပ်ထပက်ဏာကောန်ရဲမွဲအဆက်ပၠန်၊ ကောန်ဂကူမန်ပိုဲလေဝ်အိုတ်စှ်ေမံင်သိုက်က်၊ မၞိဟ်သုင်ဟွံဒှ်မၞိဟ်ဟွံကေင်သုင်စောဲတအ်ဂှ်၊ နူစတေံရဲထဴကဵုသုင်၊
သုင်ကီုဟာဍေံသၟာန်ဇကုဂွံတီရှ်ဘှ်စေပ်စမ်ရံင်ဍေံကဵုသုင်သၟးသၟး၊ဇကုကေင်ဂွံတုဲဍေံဟွံကဵုသုင်ရသၟးသၟး။

ဟွံဂွံသုင်စောဲဍေံမွဲတ္ၚဲမံင်ဟွံမာန်၊ ကၠောန်ဂွံညိသုင်စောဲထောံဂဥုဲဝိဝိင်ဖအိုတ်၊ သြန်သွက်ဂွံရာန်ဂှ်ဟွံမွဲတုဲ ဗက်ကၠတ်ဒြပ်ညးတၞဟ် အာတ်သြန်မိမဟွံဂွံသ္ပသၞကဵုမိမပၠန်၊ ဟိုတ်နူဂၠုဓီုဂဥုဲဝိဝိင်ဏံတုဲ၊ မုပရေင်လညာတ်ဟွံချပ်ပါ်ပဲါရ၊ စွံလဝ်အာရီုစိုတ်ဝိဝိင်ဟိုတ်မာဲဏံမွဲဓဝ်ရ၊ ကၠေင်က္ဍဟ်လေဝ်ထုဲထံင်လီုလာ်၊ မၞိဟ်လ္ၚဵုဂှ်ကြအ်ကြာန်၊ မၞိဟ်လ္ၚဵုဂှ်ဟိုတ်နူအသိင်ဝိဝိင်ဂှ်ဓလီုဂွံကၠေင်က္ဍဟ်တုဲ၊ ထိင်စိုတ်ဟွံမာန်လေဝ်ဒှ်ကၠုင်၊ မၞိဟ်လ္ၚဵုဂှ်စိုပ်မံင်ဍုင်သ္အာင်လီုလာ်စာ်ထောင်မံင်လေဝ်နွံတဴမံင်ဗွဲမဂၠိုင်ဂၠင်ရ၊ မၞိဟ်လ္ၚဵုဂှ်ဝိဝိင်ၜူမာဲဂှ်ပေင်ဂွံအာက္ဍဟ်တုဲ၊ ဟိုတ်နူထိင်စိုတ်ဟွံမာန်တုဲ၊ ကအ်ဇကုဇကုရေက်ကေတ်ကေတ်လေဝ်နွံ၊ ဆင်စှ်ေနူသ္ၚိသၠုင်င်လေဝ်နွံ၊ ဟိုတ်နူမုရောဂွံလီုလာ်ကၠုင်မံင်၊ ဇၟာပ်သၟတ်တအ်ညိဟွံချပ်ကူ၊ စှ်ေဒၞာဲဝဲါအိန်ထံင်ပၠန်လေဝ်တီဆဝိဝိင်သၟးပၠန်လေဝ်နွံတဴဗွဲမဂၠိုင်ဂၠင်၊ ဂွံဆဵုကေတ်မံင်ကောန်ဂကူမန်ပိုဲ၊ ဟိုတ်နူဂၠုဓီုလီုလာ်ဂဥုဲၜူမာဲဏံပၠန်ရ၊ လ္ပာ်ကောန်ဇာတ်ဗြဴလေဝ်ဂွံစဂွံသုင်ဂွံမံင်စံင်သဗ္ဗနာနာသာ်ဟွံချပ်လဝ်ပ္ဍဲက္ဍဟ်ရ၊ ဂဥုဲၜူမာဲဏံစံင်ပလီုမံင်က္ဍဟ်ပိုဲတအ်ဏောင်ဂှ်သၟတ်တအ်ဟွံကၠးစိုတ်ဏီဖိုဟ်၊ မုဟိုတ်ရောဂွံဟီုသာ်ဏံ၊ ပစ္စုပ္ပန်လၟုဟ်ဏံသုင်စောဲမံင်ဂဥုဲၜူမာဲသၟတ်တြုံတအ်သၟးလေဝ်ဟွံသေင်ပုဟ်၊ ပါလုပ်မံင်သီုကဵုသၟတ်ဗြဴတအ်လေဝ်နွံတဴမံင်ဗွဲမဂၠိုင်ဂၠင်ဂွံဆဵုမံင်၊ ဟီုကဵုသၟတ်တအ်သၟးလေဝ်ဟွံဂွံပုဟ်၊ ပါလုပ်မံင်သီုမၞိဟ်စှ်ေဒၞာဲဝဲါအိန်ထံင်တုဲတုဲတအ်ဂှ်လေဝ်၊ သုင်စောဲနွံတဴမံင်ဗွဲမဂၠိုင်ဂၠင်ကီုရ၊ မၞိဟ်ဟွံကေင်သုင်စောဲလဝ်တအ်ဂှ်၊ လ္ပစမ်ညိလ္ပသုင်စောဲညိလ္ပဝိဝိင်အိုတ်ညိ၊ လ္ပဟိုတ်မာဲအိုတ်ညိ။

ဆဂးချူပတိုန်ဏာဂလာန်ပရူပရာဏံဂှ်ဗျိသၟတ်တအ်ဟွံသေင်၊ မိက်ဂွံကဵုဒှ်မၞိဟ်ခိုဟ်ဟ်က္ဍဟ်ခိုဟ်ဟ်လညာတ်ခိုဟ်ဟ်၊ သွက်သၟတ်တအ်ဂွံဝေင်ပဲါမာန်ဂှ်၊ ဆေဝ်မ္ၚုဟ်မံင်စိုတ်ဓါတ်သၟတ်တအ်၊ သွက်အနာဂတ်ဂတတေံသွက်ဂကူမန်ပိုဲဂွံဇၞော်မောဝ်တဴတက်တိုန်အာ၊ ဝေင်ပဲါအိုတ်ညိ၊ ယဝ်သၟတ်တအ်ဟွံဝေင်ပဲါအာမ္ဂး၊ သၟတ်ဂကူမန်ပိုဲသွက်ဂွံပါလုပ်အာပ္ဍဲထံင်ဗၟာတအ်သၟးရ၊ က္ဍဟ်ပိုဲခိုဟ်ဟ်ဂှ်လ္ပတက်ပလီုထောံကဵုဂဥုဲဝိဝိင်ၜူမာဲဏံညိ၊ တှ်မိယာဲပိုဲ ပိုဲမဴကၠုင်လဝ်တုဲပိုဲထပိုတ်ကၠုင်မာန်၊ ကဝေင်ဇြဟာန်ပိုဲလေဝ်ပိုဲထပိုတ်ကၠုင်မာန်၊ ဒၞာဲပိုဲပိုတ်ကၠုင်မာန်ဂှ်နွံမံင်ကၠးကၠးကီုရ၊ ၜိုတ်ဝိဝိင်ၜူမာဲဏံရပိုတ်လောဲလောဲရဂကူပိုဲ၊ထပိုတ်ထောံညိဝေင်ပဲါထောံညိလ္ပသုဘ်စောဲအိုတ်ညိ၊ စၞးပိုဲဒးကေတ်မံင်ကဵုဇြဟတ်ဂဥုဲဝိဝိင်စိဏံဂှ်၊ ပိုဲကေတ်ဇြဟတ်ကဵုစၞစနွံကဵုရှ်သာညိ၊ ပိုဲကေတ်ဇြဟတ်ကဵုလ္ပာ်ပရေင်ကုသဵုနာနာသာ်ညိ၊ ပိုဲကေတ်ဇြဟတ်ကဵုထံက်ပင်ပရေင်ဂကူညိ၊ ဠဂှ်မှဂကူမန်လေဝ်ဂွံဇၞော်မောဝ်တဴတက်တိုန်အာ၊ အကြာဂကူညးတၞဟ်မာန်၊ အခိင်လၟုဟ်ယၟုမြဟ်မံင်ဆေင်စပ်ကဵုဂဥုဲဝိဝိင်ဟီုဂှ်၊ ယၟုဍေံဟီုဗီုသေံဂှ်(ယာၜ)( ยาบ้า )ဟီုဗီုမန်မ္ဂးဂဥုဲပြအ်ညးကော်ခဴစဂဥုဲချေံ၊ ရပ်စပ်သုင်စောဲဒးဍေံတုဲ၊ ဒေံါဟွံလောဲသွာရပေင်ပြးမံင်ဇၟာပ်ဍုန်ကွာန်ဌာန်ရးဒေသနာနာတအ်ရ၊ ပြာကတ်မံင်သၟိင်တၠအဝဵုတအ်ဍေံတက်မံင်ပြယာဲကဵုဂဥုဲဝိဝိင်ဏံရ၊ သၟတ်မန်လ္ၚဵုဂွံဆဵုကေတ်မံင်၊ ပရောပရာဂဥုဲဝိဝိင်ဏံဂှ်လမျီုလေဝ်ဒးအိုတ်ချိုတ်အာလေဝ်ဟွံဆဵုဇွလေဝ်ဟွံဆဵု၊ ဍေံဂစိုတ်ထောံသ္ၚိတ်တ်ဇြဇြ၊ ဂွံဆဂွံမိင်ပရိုင်ဍေံစံင်ထောံဂျိုင်င်ဂး၊ ဟိုတ်နူပရေင်ပရာဂဥုဲဝိဝိင်ဏံရ၊ ဇကုကူသာန်သွံရာန်ဂဥုဲဝိဝိင်ဏံတုဲ၊ သြန်ဇကုဟွံဂွံကဵုဍေံဏီ၊ မၞိဟ်တၞဟ်ကၠုင်ရာန်ပ္ဍဲဇကုဂှ်ဍေံလေဝ်ကဝုတ်လဝ်ဇကုဂၠိုင်ဂၠင်၊ ဇကုလေဝ်ကဝုတ်လဝ်လ္ပာ်ဗၟာတေံလေဝ်ဂၠိုင်ဂၠင်၊ ဟိုတ်ဇကုလေဲဟွံမာန်တုဲ၊ ဍေံဂစိုတ်ထောံဇကုမိမလေဝ်ဟွံဂွံဆဵု၊ ပရိုင်ဂှ်လေဝ်ကၠေံ၊ ဒးကဵုဂဥုဲဝိဝိင်ဏံတုဲ၊ လေင်ဒိုက်စာ်ထောင်လီုလာ်ကၠေံကၠက်အိုတ်ရကောန်ဂကူမန်ပိုဲ၊ အခိင်လဵုအခါလဵုဂှ်ဂွံအိုတ်အးအာသ္ဘင်ဂဥုဲဝိဝိင်ၜူမာဲဏံဂှ်၊ တီကေတ်ဟွံမာန်ဏီရ၊ဂိုဟ်အခိင်ဂိုဟ်ကၠေင်က္ဍဟ်ဂိုဟ်ကောန်သၟတ်တအ်၊မိမၜံင်က္ဍဟ်ခိုဟ်ဟ်ဂှ်၊ကြအ်ယှောအ်အိုတ်လီုလာ်အိုတ်၊ ဟိုတ်နူဝိဝိင်ဓလီုဂွံကၠေင်က္ဍဟ်ပိုဲတအ်တုဲ၊ ဒၞာဲဒးအေင်ဒုင်ညးသ္ကအ်ဂှ်၊ အေင်ဒုင်ဟွံမာန်ဗာ်ဂစိုတ်ညးသ္ကအ်လေဝ်နွံ၊ ဂကူဇကုကဵုဇကုရထပက်ဂစိုတ်ညးသ္ကအ်၊ ရပ်ၜုန်ရပ်ဇြင်ကေတ်မာန်ညးသ္ကအ်၊ မုဟိုတ်ရော၊ဟိုတ်နူၜူမာဲဝိဝိင်ပၠန်ရ၊ လဆောဝ်ဒၞာဲဒးသၠးအခေါင်ဂှ်သၠးအခေါင်ဟွံမာန်ညးသ္ကအ်ရ။

ပစ္စုပ္ပန်လၟုဟ်ဏံဂှ်ကောန်သၟတ်ဍောတ်တ်စိဂှ်၊ အဃောမံင်ဘာလေဝ်လီုလာ်စာ်ထောင်ကၠုင်မံင်ကီုရ၊ မိမလေဝ်ဝေတ်ဟွံမာန်၊ အာစာလေဝ်ဝေတ်ဟွံမာန်၊ ဟိုတ်နူကြအ်ကြာန်ကဵုစၞဝိဝိင်တုဲ၊ ဘဝသၟတ်တအ်သၠာဲကၠုင်ကဵုဂဥုဲၜူမာဲနွံတဴဗွဲမဂၠိုင်၊ အဃောတအ်ရာင်ဆာဲမံင်ဂဥုဲၜူမာဲဓလီုဂွံကၠေင်က္ဍဟ်သၟတ်တအ်အိုတ်ရ၊ နဲလဵုဂွံထိင်ဒဝ်သၟတ်တအ်မာန်ရော၊ မၞိဟ်လဵုဂွံစဵုဒၞါသၟတ်တအ်မာန်ရော၊ ဟိုတ်နူသၟတ်တအ်ဟွံတီမွဲသာ်တုဲဘဝလီုကၠုင်ဟာ၊ ဟိုတ်နူသၟတ်တအ်ဟွံပကာကဵုဘဝဇကုတုဲပလီုကၠုင်ဘဝဇကုဟာ၊ ဘဝသၟတ်တအ်တတ်ထ္ပာ်မံင်အကြာစၞဂဥုဲဝိဝိင်စိဏံဂၠိုင်ဂၠင်တုဲ၊ ဘဝသၟတ်တအ်ဒးစိုပ်ဘဲဒန်ခြိုင်ပသဲလေဝ်နွံ၊ ဘဝသၟတ်တအ်လမျီုဒးအိုတ်အာအကြာကြာဂဥုဲၜူမာဲဏံဖအိုတ်ရ၊ ဆာန်ဘဝဇကုညိလ္ပသၠာဲၜန်ကဵုဂဥုဲဝိဝိင်ညိ၊ ဝိဝိင်ဏံလုပ်ပလီုမံင်က္ဍဟ်ပိုဲဏောင်ဂှ်၊ သၟတ်တအ်ချပ်ပါ်ပဲါအိုတ်ညိ၊နူကဵုအကြာဂဥုဲဝိဝိင်ဏံဂၠိုင်ကၠုင်သၟးဟွံကဏီ၊ တၞးဘိင်တအ်လေဝ်သၟတ်တအ်သ္ပဗဒှ်ဒၟံင်သဘင်ယျ၊ သုင်ဂွံတၞးဂှ်တုဲလေဝ်ဒေါံဟွံလောဲသွာပုဟ်၊ ယဝ်ရံင်ကဵုအခေတ်လၟုဟ်ပစ္စုပ္ပန်လၟုဟ်ဝွံ၊ ဒုဟ်သဗ္ဗအိုတ်သီုသၟတ်တအ်လုပ်ကေတ်လဝ်ဒၞါဲယျ၊ ဘဝသၟတ်တအ်စိုပ်အာခြိုင်ပသဲအလဵုသဳတုဲ၊ သွက်ပိုန်ဒြပ်ရတ်မိမသၟတ်တအ်ပၠန်ရဆောံလေင်၊ သၟတ်တအ်ထိင်ဘဝဇကုဇကုညိ၊ ဆာန်ဘဝဇကုဇကုညိ၊ မင်မွဲဘဝဇကုဇကုညိ၊ ဗတိုက်ထရိုဟ်ပလီုကၠေံဂဥုဲဝိဝိင်ဏံညိ၊ သၟတ်တအ်ဗၠိုက်လၞီမံင်အကြာကြာဂဥုဲၜူမာဲဏံဂှ်၊ မုရှ်သာဟွံမွဲပုဟ်၊အခိင်သၟးရအိုတ်ကၠုင်၊ ဒးကဵုဂဥုဲၜူမာဲဏံတုဲမိမလေဝ်ဝေတ်ကောန်ဟွံမာန်၊ ဟိုတ်နူကဵုဘဲဝိဝိင်ဏံအလဵုအသဳတအ်သီကေတ်မံင်ကောန်သၟတ်ပိုဲတအ်ရိုဟ်လၟိဟ်မၞိဟ်ဟွံဒးရ၊ ယွံသၟတ်တအ်ဘဝဇကုဂှ်လ္ပသၠာဲကဵုဂဥုဲဝိဝိင်ဏီညိဝေင်ပဲါအိုတ်ညိ။

နိဿဲ
သၟတ်ကဵုဂဥုဲၜူမာဲ ဝွံဒှ်လိက်ပရေင်မဒှ်ရ။
https://www.facebook.com/monmonjed

ကဏ္ဍ:ပရေၚ်မၞိဟ်